ጠቅላይ ሚንስትር ዶክተር አብይ ከሐዋሳ ከተማና አካባቢው ነዋሪዎች ጋር ሊወያዩ ነው
የኢፌዴሪ ጠቅላይ ሚኒስትር ዶክተር አብይ አህመድ ከሃዋሳ ከተማና አካባቢው ነዋሪዎች ጋር ሊወያዩ ነው።ውይይቱ የፊታችን ሃሙስ የሚደረግ ሲሆን፥ ከነገ በስቲያ ረቡዕ ጠቅላይ ሚኒስትሩ ሐዋሳ እንደሚገቡ የደቡብ ክልል የመንግስት ኮሙዩኒኬሽን ጉዳዮች ጽህፈት ቤት ያደረሰን መረጃ ያመላክታል።በቆይታቸውም ከነዋሪዎቹ ጋር በተለያዩ ጉዳዮች ላይ የሚወያዩ ይሆናል።ጠቅላይ ሚኒስትር ዶክተር አብይ አህመድ ከዚህ ቀደም በጅግጅጋ እና መቐለ ከተሞች በመገኘት ውይይት ማድረጋቸው ይታወሳል።ከሰሞኑም በጎንደርና ባህር ዳር ከተሞች በመገኘት ከነዋሪዎች ጋር መወያየታቸውም የሚታወስ ነው።